CELEX: 32016D0298
Language: et
Date: 2016-02-29 00:00:00
Title: Nõukogu otsus (EL) 2016/298, 29. veebruar 2016, seisukoha kohta, mille Euroopa Liit võtab AKV-ELi suursaadikute komitees seoses ettevõtluse arenduskeskuse (EAK) finantsmäärusest erandite tegemise heakskiitmisega

3.3.2016   
            
            
               ET
            
            
               Euroopa Liidu Teataja
            
            
               L 57/4
            
         NÕUKOGU OTSUS (EL) 2016/298,
   29. veebruar 2016,
   seisukoha kohta, mille Euroopa Liit võtab AKV-ELi suursaadikute komitees seoses ettevõtluse arenduskeskuse (EAK) finantsmäärusest erandite tegemise heakskiitmisega
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 209 lõiget 2 koostoimes artikli 218 lõikega 9,
   võttes arvesse ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahelise partnerluslepingu (1) III lisa, eriti selle artikli 2 lõiget 6,
   võttes arvesse AKV-EÜ suursaadikute komitee 17. detsembri 2004. aasta otsust nr 5/2004 ettevõtluse arenduskeskuse finantsmääruse kohta (2),
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               19. ja 20. juunil 2014 Nairobis Keenias toimunud AKV-ELi ministrite nõukogu 39. istungil vastu võetud ühisavalduses lepiti kokku jätkata tööd ettevõtluse arenduskeskuse (EAK) tegevuse nõuetekohaseks lõpetamiseks ja ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahelise partnerluslepingu („AKV-ELi partnerlusleping”) III lisa muutmiseks ning sel eesmärgil volitada AKV-ELi suursaadikute komiteed jätkama vajalike otsuste vastuvõtmiseks selle küsimuse käsitlemist.
            
         
               (2)
            
            
               AKV-ELi suursaadikute komitee tuletab oma otsuses nr 4/2014 (3) meelde, et EAK tegevuse lõpetamise käigus tuleb järgida AKV-ELi partnerluslepingu III lisas sätestatud EAK järelevalveasutuse volitusi ja tingimusi, mille AKV-ELi ministrite nõukogu määras kindlaks oma ühisavalduses.
            
         
               (3)
            
            
               AKV-ELi partnerluslepingu III lisa kohaselt peab AKV-ELi suursaadikute komitee teostama järelevalvet EAK üldstrateegia järgimise ja juhatuse tegevuse üle.
            
         
               (4)
            
            
               AKV-ELi partnerluslepingu III lisas nõutakse, et EAK järelevalvenõukogu sätestaks finantsmääruse, personalieeskirjad ja töökorra.
            
         
               (5)
            
            
               EAK järelevalvenõukogu teatas AKV-ELi suursaadikute komiteele 19. oktoobri 2015. aasta kirjas, et soovib teha EAK tegevuse lõpetamise käigus erandeid AKV-EÜ suursaadikute komitee 17. detsembri 2004. aasta otsuse nr 5/2004 (ettevõtluse arenduskeskuse finantsmääruse kohta) („EAK finantsmäärus”) artikli 27 lõigetest 1 ja 5, ning esitas taotluse, et järelevalveamet kiidaks selle eelnevalt heaks.
            
         
               (6)
            
            
               EAK finantsmääruse ja EAK personalieeskirjade (4) muutmine või neist erandite tegemine vastavalt EAK tegevuse nõuetekohase lõpetamise käigus tekkivatele konkreetsetele vajadustele nõuab paindlikku menetlust.
            
         
               (7)
            
            
               EAK finantsmääruse artikli 27 lõikes 1 sätestatud nõuet määrata audiitorfirma kolmeks aastaks ning kõnealuse määruse artikli 27 lõikes 5 sätestatud nõuet, et nimetatud firma koostaks kohustusliku auditiaruande iga aasta kohta, tuleb kohandada, et tagada asutuse tegevuse lõpetamisega seoses tõhusam menetlus,
            
         ON VASTU VÕTNUD KÄESOLEVA OTSUSE:
   Artikkel 1
   1.   Seisukoht, mille liit võtab AKV-ELi suursaadikute komitees EAK finantsmäärusest erandite tegemise heakskiitmise kohta, põhineb käesolevale otsusele lisatud AKV-ELi suursaadikute komitee otsuse eelnõul.
   2.   Väiksemaid muudatusi otsuse eelnõus võivad liidu esindajad AKV-ELi suursaadikute komitees teha ilma nõukogu täiendava otsuseta.
   Artikkel 2
   AKV-ELi suursaadikute komitee otsus avaldatakse pärast vastuvõtmist Euroopa Liidu Teatajas.
   Artikkel 3
   Käesolev otsus jõustub selle vastuvõtmise kuupäeval.
   
      Brüssel, 29. veebruar 2016
      
         
            Nõukogu nimel
         
         
            eesistuja
         
         H.G.J. KAMP
      
   
   
      (1)  Leping on allkirjastatud 23. juunil 2000 Cotonous (EÜT L 317, 15.12.2000, lk 3), seda on muudetud 25. juunil 2005 Luxembourgis allkirjastatud lepinguga (ELT L 209, 11.8.2005, lk 27) ja 22. juunil 2010 Ouagadougous allkirjastatud lepinguga (ELT L 287, 4.11.2010, lk 3).
   
      (2)  ELT L 70, 9.3.2006, lk 52.
   
      (3)  AKV-ELi suursaadikute komitee 23. oktoobri 2014. aasta otsus nr 4/2014 ettevõtluse arenduskeskuse (EAK) juhatusele antavate ülesannete kohta (ELT L 330, 15.11.2014, lk 61).
   
      (4)  AKV-EÜ suursaadikute komitee 27. juuli 2005. aasta otsus nr 9/2005, mis käsitleb ettevõtluse arenduskeskuse (EAK) personalieeskirju (ELT L 348, 30.12.2005, lk 54).
   
      EELNÕU
      AKV-ELi SUURSAADIKUTE KOMITEE OTSUS,
      …,
      millega kiidetakse heaks ettevõtluse arenduskeskuse (EAK) finantsmäärusest erandite tegemine
      AKV-ELi SUURSAADIKUTE KOMITEE,
      võttes arvesse ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahelise partnerluslepingu (1) III lisa, eriti selle artikli 2 lõiget 6,
      võttes arvesse AKV-EÜ suursaadikute komitee 17. detsembri 2004. aasta otsust nr 5/2004 ettevõtluse arenduskeskuse finantsmääruse kohta (2)
      
      ning arvestades järgmist:
      
                  (1)
               
               
                  Ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahelise partnerluslepingu („AKV-ELi partnerlusleping”) III lisa kohaselt peab AKV-ELi suursaadikute komitee teostama järelevalvet EAK üldstrateegia järgimise ja juhatuse tegevuse üle.
               
            
                  (2)
               
               
                  AKV-ELi partnerluslepingu III lisas nõutakse, et EAK juhatus sätestaks finantsmääruse, personalieeskirjad ja töökorra.
               
            
                  (3)
               
               
                  AKV-ELi suursaadikute komitee otsusega nr 8/2005 (3) vastu võetud ettevõtluse arenduskeskuse põhikirja ja töökorraga („EAK põhikiri”) ning AKV-EÜ suursaadikute komitee otsusega nr 5/2004 („EAK finantsmäärus”) (4) vastu võetud EAK finantsmäärusega on ette nähtud kaitsemeetmed, milleks on kohustus teavitada AKV-ELi suursaadikute komiteed ja AKV-ELi suursaadikute komitee teostatav järelevalve.
               
            
                  (4)
               
               
                  AKV-ELi ministrite nõukogu leppis oma 19.–20. juunil 2014 Nairobis toimunud 39. istungjärgul vastu võetud ühisavalduses kokku jätkata tööd EAK tegevuse nõuetekohaseks lõpetamiseks ja AKV-ELi partnerluslepingu III lisa muutmiseks ning sel eesmärgil volitada AKV-ELi suursaadikute komiteed jätkama vajalike otsuste vastuvõtmiseks selle küsimuse käsitlemist.
               
            
                  (5)
               
               
                  AKV-ELi suursaadikute komitee tuletab oma otsuses nr 4/2014 (5) meelde, et EAK tegevuse lõpetamise käigus tuleb järgida AKV-ELi partnerluslepingu III lisas sätestatud EAK järelevalveasutuse volitusi ja tingimusi, mille AKV-ELi ministrite nõukogu määras kindlaks oma ühisavalduses.
               
            
                  (6)
               
               
                  EAK juhatus teatas AKV-ELi suursaadikute komiteele 19. oktoobri 2015. aasta kirjas, et soovib teha EAK tegevuse lõpetamise käigus erandeid EAK finantsmääruse artikli 27 lõigetest 1 ja 5 ning esitas taotluse, et järelevalveamet kiidaks selle eelnevalt heaks.
               
            
                  (7)
               
               
                  EAK finantsmääruse ja EAK personalieeskirjade (6) muutmine või neist erandite tegemine vastavalt EAK tegevuse nõuetekohase lõpetamise käigus tekkivatele konkreetsetele vajadustele nõuab paindlikku menetlust.
               
            
                  (8)
               
               
                  EAK finantsmääruse artikli 27 lõikes 1 sätestatud nõuet määrata audiitorfirma kolmeks aastaks ning kõnealuse määruse artikli 27 lõikes 5 sätestatud nõuet, et nimetatud firma koostaks kohustusliku auditiaruande iga aasta kohta, tuleb kohandada, et tagada asutuse tegevuse lõpetamisega seoses tõhusam menetlus,
               
            ON VASTU VÕTNUD KÄESOLEVA OTSUSE:
      Artikkel 1
      1.   AKV-ELi suursaadikute komitee toetab viivitamata erandite tegemist EAK finantsmääruse artikli 27 lõigetest 1 ja 5.
      2.   Erandina EAK finantsmääruse artikli 27 lõikest 1 saab EAK määrata audiitorfirma nelja aasta pikkuseks perioodiks, mis hõlmab eelarveaastaid 2013–2016. Audiitorfirma valitakse EAK finantsmääruses ettenähtud hankemenetluste kohaselt.
      Erandina EAK finantsmääruse artikli 27 lõikest 5 tehakse seni auditeerimata tegevusaastate kohta mitut aastat hõlmav audit ja selle kohta esitatakse EAK juhatusele üksainus aruanne.
      Artikkel 2
      AKV-ELi suursaadikute komitee volitab EAK juhatust tegema erandeid EAK finantsmäärusest ja EAK personalieeskirjadest ja/või neid kohandama vastavalt EAK tegevuse nõuetekohase lõpetamise käigus tekkivatele konkreetsetele vajadustele. EAK juhatus teavitab AKV-ELi suursaadikute komiteed viivitamata igast erandit tegevast otsusest ja/või EAK finantsmääruse ja personalieeskirjade muutmisest.
      Artikkel 3
      Käesolev otsus jõustub selle vastuvõtmise päeval.
      
         …,
         
            
               AKV-ELi suursaadikute komitee nimel
            
            
               eesistuja
            
         
      
      
         (1)  Leping on allkirjastatud 23. juunil 2000 Cotonous (EÜT L 317, 15.12.2000, lk 3), seda on muudetud 25. juunil 2005 Luxembourgis allkirjastatud lepinguga (ELT L 209, 11.8.2005, lk 27) ja 22. juunil 2010 Ouagadougous allkirjastatud lepinguga (ELT L 287, 4.11.2010, lk 3).
      
         (2)  ELT L 70, 9.3.2006, lk 52.
      
         (3)  ELT L 66, 8.3.2006, lk 16.
      
         (4)  AKV-EÜ suursaadikute komitee 17. detsembri 2004. aasta otsus nr 5/2004 ettevõtluse arenduskeskuse finantsmääruse kohta (ELT L 70, 9.3.2006, lk 52).
      
         (5)  ELT L 330, 15.11.2014, lk 61.
      
         (6)  ELT L 348, 30.12.2005, lk 54.